Dmitri Utkin

Dmitri Valerjevitš Utkin (vene keeles Дмитрий Валерьевич Уткин; 11. juuni 1970 – 23. august 2023) oli Vene sõjalise erakompanii Wagneri grupp komandör, reservalampolkovnik.Mercenary Says Kremlin's Wagner Group Recruiting Inexperienced Fighters. Voice of America. 17. April 2021. Tema sõjaväeline kutsung oli Wagner.

 Sõjaväeline karjäär 
Dmitri Utkin lõpetas Leningradis Kirovi nimelise kõrgema sõjakooli, peale seda alustas teenistust Luure Peavalitsuse (GRU) erivägedes.История Дмитрия Уткина — человека, который подарил группе Вагнера название. Центр «Досье» (in Russian). Archived from the original on 11. April 2023. Ta osales esimeses ja teises Tšetšeenia sõjas.Wagner Group, Kremlin-backed mercenaries, reportedly laid groundwork in Ukraine. New York Post. 25. февраля 2022. Enne sõjaväeteenistusest lahkumist 2013.a oli Luure Peavalitsuse erivägede brigaadi salgakomandör (vn k otrjad - eestikeelne militaarvaste puudub, ekvivalentne pataljoniga) ja tema üksus paiknes Petseris. Viimane auaste alampolkovnik.

Pärast sõjaväe teenistusest lahkumist asus Utkin 2013. aastal tööle Venemaa sõjaväeveteranide poolt asutatud eraettevõttesse Moran Security Group, mis tegeles julgeoleku- ja väljaõppemissioonidega kogu maailmas ning oli spetsialiseerunud piraatlusevastasele turvalisusele. Ta naasis Moskvasse 2013. aasta oktoobris.

Wagneri grupp 

Mitmete uudisteväljaannete kohaselt oli Utkin Natsi-Saksamaa austaja ja tal oli mitu natsitätoveeringut, sealhulgas Schutzstaffeli (SS) sümboolika.Signs of Neo-Nazi Ideology Amongst Russian Mercenaries. Res Publica, 26. March 2021. Väidetavalt nimetas Utkin end Wagneriks saksa helilooja Richard Wagneri järgi, sest helilooja loomingut imetles väga Adolf Hitler.Путин принимал в Кремле командира российских наемников. BBC News, 24. June 2022.

Peaaegu kohe pärast Venemaale naasmist lõi Utkin oma palgasõdurite rühma ning oli selle komandöriks. Utkinit ja Wagneri gruppi, samuti mitmeid Slaavi korpuse veterane nähti 2014. aasta veebruaris Krimmis ja seejärel Donbassis, kus nad võitlesid Vene-Ukraina sõja ajal venemeelsete separatistide eest.Славянский корпус возвращается в Сирию. Fontanka.ru, 16. October 2015.

Pärast erikoolituse läbimist Krasnodari krais suundusid Utkin ja tema võitlejad 2015. aastal Süüriasse, osalemaks Süüria kodusõjas.Призраки войны: как в Сирии появилась российская частная армия. RBK (in Russian), 2. August 2016.

Wagneri grupil oli oluline roll Venemaa sissetungis Ukrainasse. Sel ajal sai teatavaks, et Utkin oli Wagneri grupi ülem, kes vastutas sõjaliste operatsioonide eest, Jevgeni Prigožin aga selle omanik, rahastaja ja avalik esindaja. Wagneri üksus oli Bahmuti lahingus Vene vägede selgroog.In Prigozhin’s shadow, the Wagner Group leader who stays out of the spotlight. Global News, 29. June 2023. 

Utkin oli 23. juunil 2023 Venemaal toimunud relvastatud mässu üks juhte. Relvastatud vastuhakk kestis vaid 25. juunini ning selle algatas ja lõpetas Jevgeni Prigožin. Utkini täpsem roll Wagneri mässus pole teada, kuigi oli teateid, et ta asus tankis, mis juhtis Wagneri konvoid Moskva poole.

2023. aasta 23. augustil Tveri oblastis toimunud lennuõnnetuses hukkus väidetavalt Wagneri grupi juhtkond ning reisijate nimekirja oli kantud ka Dmitri Utkini nimi.

 Viited 

Välislingid

Ülemusega koos tapetud Dmitri Utkin oli omal ajal Prigožinist kuulsam. epl.delfi.ee, 24. august 2023.
 Ближайшего соратника Пригожина похоронили в Мытищах. По позывному Дмитрия Уткина ЧВК «Вагнер» получила свое название. BBC News Русская служба. 31. august 2023

Kategooria:Venemaa sõjaväelased
Kategooria:Wagneri grupp
Kategooria:Lennuõnnetusel hukkunud
Kategooria:Föderaalsesse sõjamemoriaali "Isamaakaitsjate panteon" maetud
Kategooria:Sündinud 1970
Kategooria:Surnud 2023